Čin
Čin (kin. 秦國, pinyin: Qínguó, senasis tarimas Dzin-kwək) – istorinė valstybė, egzistavusi IX a. pr. m. e. – 221 m. pr. m. e. Istorinės Kinijos vakarinėje dalyje. Centrinės jos teritorijos užėmė Vei upės baseiną, t. y. užėmė dabartinės Šensi provincijos pietinę dalį. Iš dalies valstybė sutapo su Jong provincija, viena iš devynių tradicinių kinų pasaulio provincijų. Centrinis ir derlingiausias jos regionas, t. y. Vei slėnis, buvo vadinamas Guandžong.